Lav et referat af nedenstående tekst:

Tekst:
De nordjyske landmænd er så småt begyndt at høste markerne, og om få uger når arbejdet sit højeste. Efter mange dages tørke og varme kan det give udfordringer for brandsikkerheden, fordi gnister kan antænde afgrøder og maskiner. Landmand Hans Christian Holst fra Asaa er ved at være klar til årets høst. Han forudser en høst med særlige forholdsregler i forhold til at undgå brand. DMI’s tørkeindeks viser da også, at særligt Vendsyssel af plaget af tørke lige nu. -	Det er rengøring, rengøring og så rengøring. Vi skal holde maskinerne fri for letantændeligt materiale, når det er så tørt som nu. Det gør vi blandt andet med en kraftig kompressor, som vi blæser mejetærsker og maskiner over med. Vi sørger for også at være klar til at isolere eventuel brand på markerne ved at være klar med ploven, så vi kan kapsle brand inde, siger Hans Christian Holst. Landmændene husker kun alt for godt høsten under tørken i 2018, hvor landbrugsmaskiner mange steder brød i brand. -	Der skal ikke meget til. Bare en kniv som rammer en sten på marken kan udløse en gnist, som antænder de modne og tørre afgrdøder. Hvis det så ovenikøbet blæser, så går det altså rigtig stærkt, siger John Flyvholm, som er planteavlskonsulent i LandboNord. Vejrudsigten spår hovedsageligt om tørvejr i Nordjylland. I hvert fald i de næste seks dage. Se tv-indslag om det tørre vejr i Nordjylland:

Referat:
Det tørre vejr med blæst giver bekymrede miner hos landmænd ved indgangen til årets høstsæson.